CELEX: 22017D0051
Language: ro
Date: 2016-11-16 00:00:00
Title: Decizia nr. 1/2016 a Comitetului mixt pentru agricultură din 16 noiembrie 2016 privind modificarea anexei 10 la Acordul dintre Comunitatea Europeană și Confederația Elvețiană privind schimburile comerciale cu produse agricole [2017/51]

12.1.2017   
               
               
                  RO
               
               
                  Jurnalul Oficial al Uniunii Europene
               
               
                  L 7/20
               
            DECIZIA NR. 1/2016 A COMITETULUI MIXT PENTRU AGRICULTURĂ
      din 16 noiembrie 2016
      privind modificarea anexei 10 la Acordul dintre Comunitatea Europeană și Confederația Elvețiană privind schimburile comerciale cu produse agricole [2017/51]
      COMITETUL MIXT PENTRU AGRICULTURĂ,
      având în vedere Acordul dintre Comunitatea Europeană și Confederația Elvețiană privind schimburile comerciale cu produse agricole, în special articolul 11,
      întrucât:
      
                  (1)
               
               
                  Acordul dintre Comunitatea Europeană și Confederația Elvețiană privind schimburile comerciale cu produse agricole (denumit în continuare „acordul” ) a intrat în vigoare la 1 iunie 2002.
               
            
                  (2)
               
               
                  Anexa 10 la acord se referă la recunoașterea controalelor de conformitate cu standardele de comercializare pentru fructe și legume proaspete.
               
            
                  (3)
               
               
                  În temeiul articolului 6 din anexa 10 la acord, grupul de lucru „fructe și legume” analizează orice chestiune legată de anexa sus-menționată și de punerea sa în aplicare și examinează periodic evoluția actelor cu putere de lege și a actelor administrative interne ale părților în domeniile reglementate de anexa respectivă. Grupul de lucru formulează în special propuneri pe care le înaintează comitetului în vederea adaptării și actualizării apendicelor la anexa respectivă. Astfel, grupul de lucru a propus comitetului să modifice anexa în cauză, în scopul de a include fructele citrice în domeniul său de aplicare, în urma recunoașterii normelor fitosanitare pentru acest tip de produs. De asemenea, textul anexei 10 ar trebui să reflecte adoptarea Regulamentului (UE) nr. 1308/2013 al Parlamentului European și al Consiliului (1).
               
            
                  (4)
               
               
                  În consecință, anexa 10 ar trebui modificată.
               
            DECIDE:
      Articolul 1
      Articolul 1 din anexa 10 la Acordul dintre Comunitatea Europeană și Confederația Elvețiană privind comerțul cu produse agricole se înlocuiește cu textul următor:
      
         „Articolul 1
         Domeniul de aplicare
         Prezenta anexă se aplică fructelor și legumelor destinate consumului în stare proaspătă sau uscată și pentru care standarde de comercializare au fost stabilite sau sunt recunoscute de Uniunea Europeană ca alternative la standardul general în temeiul Regulamentului (UE) nr. 1308/2013 al Parlamentului European și al Consiliului (*1).
      
      Articolul 2
      Prezenta decizie intră în vigoare la 1 februarie 2017.
      
         Adoptată la Bruxelles, 16 noiembrie 2016.
         
            
               Pentru Comitetul mixt pentru agricultură
            
            
               Președinta și șefa delegației Uniunii Europene
            
            Susana MARAZUELA-AZPIROZ
            
               Șefa delegației elvețiene
            
            Krisztina BENDE
            
               Secretarul comitetului
            
            Ioannis VIRVILIS
         
      
      
         (1)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).